รัฐมนตรีว่าการกระทรวงมหาดไทย ยืนยันโครงการไทยนิยม ยั่งยืน มาจากความต้องการของประชาชนโดยตรง
รัฐมนตรีว่าการกระทรวงมหาดไทย เป็นประธานในการแถลงผลการดำเนินงานการขับเคลื่อนการพัฒนาประเทศ ตามโครงการไทยนิยม ยั่งยืน ภายใต้แนวคิด ไทยนิยม ยั่งยืน สร้างรอยยิ้ม เพิ่มความสุข ให้คนไทยทุกคน พร้อมยืนยันโครงการไทยนิยม ยั่งยืน มาจากความต้องการของประชาชนโดยตรง

พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในการแถลงผลการดำเนินงานการขับเคลื่อนการพัฒนาประเทศ ตามโครงการไทยนิยม ยั่งยืน ภายใต้แนวคิด ไทยนิยม ยั่งยืน สร้างรอยยิ้ม เพิ่มความสุข ให้คนไทยทุกคน โดยกล่าวว่า โครงการไทยนิยม ยั่งยืน ถือเป็นกลไกสำคัญในการขับเคลื่อนการพัฒนาประเทศ จากระดับชาติสู่ระดับพื้นที่ เพื่อแก้ปัญหาด้านเศรษฐกิจ สังคม และความมั่นคง โดยมุ่งเน้นการมีส่วนร่วมของประชาชน เสริมสร้างเศรษฐกิจฐานรากให้เข้มแข็ง เกิดการพัฒนาคุณภาพชีวิต สร้างอาชีพ สร้างรายได้ ลดคามเหลื่อมล้ำทางสังคมให้กับพี่น้องประชาชนทั่วประเทศ โดยรัฐบาล จะเป็นผู้ให้การสนับสนุนในด้านต่างๆ พร้อมยืนยันโครงการไทยนิยม ยั่งยืน มาจากความต้องการของประชาชนโดยตรง

นายสุวพันธ์ ตันยุวรรธนะ รัฐมนตรีประจำสำนักนายกรัฐมนตรี และในฐานะประธานกรรมการกองทุนหมู่บ้านและชุมชนเมืองแห่งชาติ กล่าวว่า รัฐบาลได้ให้กองทุนหมู่บ้านฯ เข้ามามีส่วนร่วมในโครงการไทยนิยม ยั่งยืน ของรัฐบาล ในนามของโครงการพัฒนาหมู่บ้านและชุมชนอย่างยั่งยืนโดยศาสตร์พระราชา ตามแนวทางประชารัฐ ซึ่งดำเนินการ ตั้งแต่ระยะที่ 1 ,2 และ 3 เพื่อสร้างความเข้มแข็งให้กับเศรษฐกิจฐานราก พัฒนาศักยภาพของหมู่บ้านและชุมชนอย่างยั่งยืน ซึ่งการดำเนินการจะเป็นมิติที่ใช้หลักคิดและแนวทางใหม่ จากการจัดสรรงบประมาณลงไปในพื้นที่เพื่อทำให้เกิดการสร้างรายได้ การลดรายจ่าย การสร้างคุณภาพชีวิตที่ดีขึ้น และต้องการให้เกิดการพัฒนาสมาชิกของกองทุนหมู่บ้านที่มีกว่า 13 ล้านคนทั่วประเทศ กว่า 79,000 กองทุน จากระเบียบหลักเกณฑ์ จึงทำให้การทำงานของกองทุนหมู่บ้านฯ ในโครงการประชารัฐ ระยะที่ 3 มีความคืบหน้าเป็นลำดับ ปัจจุบันได้อนุมัติโครงการไปแล้วกว่า 52,221 โครงการ จาก 47,194 กองทุนหมู่บ้าน ที่เสนอเข้ามา ทั้งนี้ คาดว่าภายในพฤศจิกายนนี้จะสามารถอนุมัติได้อีกถึงร้อยละ 80